Halag Röömsk Rik
At Halag Röömsk Rik (HRR) wiar en ferbinjang faan europeesk loonsdialen oner Otto I.. Hi siig ham salew üs efterfulger faan a röömsk keiser an regiaret auer hial Madeleuroopa.

Apdialang faan't Frankenrik 
Efter di duas faan Karl di Grat uun't juar 814 auernaam iarst Ludwig di Froom det ruder. Uun't juar 843 as det Frankenrik do mä di Ferdrach faan Verdun mad sin dringer apdiald wurden. Oner Otto I. san a "sjiisk" dialen uun't 10. juarhunert ferbünjen wurden.

 Uun't waasten lai at Waastfrankenrik oner Karl di Kaal → Frankrik
 Uun't uasten lai at Uastfrankenrik oner Ludwig di Sjiisk → Hilag Röömsk Rik
 Diartesken lai det Madelrik Lotharingen oner Lothar I.. Det hää oober ei loong bestenen.

Madelääler 

At Halag Röömsk Rik (HRR) wiar temelk apspleden tu letj föörstendoomen an könangriken. An a keisern an könger küd det lun knaap tuuphual. Uun't juar 1806 as hat apliaset wurden. 1815 fulagt a Sjiisk Bund, di 1866 mä a Sjiisk Kriich tesken Preußen an Uastenrik tu aanj ging. Do hää't bit 1871 düüret, iar det Sjiisk Keiserrik grünjlaanj wurd.

Röömsk-sjiisk keisern an könger 
 Föörromaanik
 Karolingern (751–911)
 Konradiinern (911–918)
 Ottoonen (919–1024)
 Romaanik
 Saaliern (1024–1125)
 Suplinburgern (1125–1137)
 Staufern (1138–1208)
 Welfen (1209–1218)
 Staufern (1219–1254)
 Gootik
 Interregnum (1254–1272)
 Habsburgern, Nassau (1273–1308)
 Luksemburgern, Wittelsbachern (1308–1437)
 Renaissance, Barok
 Habsburgern (1438–1740)
 Wittelsbachern (1742–1745)
 Klasitsismus
 Habsburg-Lothringern (1745–1806)

Luke uk diar 
 At Könangrik Böömen

Sjiisklun
Histoore